CELEX: 22017D1291
Language: et
Date: 2016-02-05 00:00:00
Title: EMP ühiskomitee otsus nr 8/2016, 5. veebruar 2016, millega muudetakse EMP lepingu I lisa „Veterinaar- ja fütosanitaarküsimused“ [2017/1291]

20.7.2017   
               
               
                  ET
               
               
                  Euroopa Liidu Teataja
               
               
                  L 189/12
               
            EMP ÜHISKOMITEE OTSUS
      nr 8/2016,
      5. veebruar 2016,
      millega muudetakse EMP lepingu I lisa „Veterinaar- ja fütosanitaarküsimused“ [2017/1291]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  Komisjoni 2. septembri 2015. aasta rakendusmäärus (EL) 2015/1486, milles käsitletakse loa andmist kantaksantiini kasutamiseks teatavatesse kategooriatesse kuuluvate kodulindude ning dekoratiivkalade ja dekoratiivlindude söödalisandina, (1) tuleb inkorporeerida EMP lepingusse.
               
            
                  (2)
               
               
                  Komisjoni 3. septembri 2015. aasta rakendusmäärus (EL) 2015/1489, milles käsitletakse Lactobacillus plantarum NCIMB 30238 ja Pediococcus pentosaceus NCIMB 30237 valmistise kasutamise lubamist kõikide loomaliikide söödalisandina, (2) tuleb inkorporeerida EMP lepingusse.
               
            
                  (3)
               
               
                  Komisjoni 3. septembri 2015. aasta rakendusmäärus (EL) 2015/1490, milles käsitletakse karvakrooli, kaneelaldehüüdi ja paprika õlivaigu valmistise lubamist broilerkanade söödalisandina (loa hoidja Pancosma France S.A.S.), (3) tuleb inkorporeerida EMP lepingusse.
               
            
                  (4)
               
               
                  Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (5)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu I lisa II peatüki punkti 149 (komisjoni rakendusmäärus (EL) 2015/1426) järele lisatakse järgmised punktid:
      
                  „150.
               
               
                  
                     32015 R 1486: komisjoni 2. septembri 2015. aasta rakendusmäärus (EL) 2015/1486, milles käsitletakse loa andmist kantaksantiini kasutamiseks teatavatesse kategooriatesse kuuluvate kodulindude ning dekoratiivkalade ja dekoratiivlindude söödalisandina (ELT L 229, 3.9.2015, lk 5).
               
            
                  151.
               
               
                  
                     32015 R 1489: komisjoni 3. septembri 2015. aasta rakendusmäärus (EL) 2015/1489, milles käsitletakse Lactobacillus plantarum NCIMB 30238 ja Pediococcus pentosaceus NCIMB 30237 valmistise kasutamise lubamist kõikide loomaliikide söödalisandina (ELT L 231, 4.9.2015, lk 1).
               
            
                  152.
               
               
                  
                     32015 R 1490: komisjoni 3. septembri 2015. aasta rakendusmäärus (EL) 2015/1490, milles käsitletakse karvakrooli, kaneelaldehüüdi ja paprika õlivaigu valmistise lubamist broilerkanade söödalisandina (loa hoidja Pancosma France S.A.S.) (ELT L 231, 4.9.2015, lk 4).“
               
            Artikkel 2
      Rakendusmääruste (EL) 2015/1486, (EL) 2015/1489 ja (EL) 2015/1490 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 6. veebruaril 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 5. veebruar 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 229, 3.9.2015, lk 5.
      
         (2)  ELT L 231, 4.9.2015, lk 1.
      
         (3)  ELT L 231, 4.9.2015, lk 4.
      
         (*1)  Põhiseadusest tulenevaid nõudeid ei ole nimetatud.